Kotihoidolla turvataan ja tuetaan kotona asuvan asiakkaan toimintakykyä ja selviytymistä sekä mahdollistetaan kotona asuminen yksilöllisen tarpeen mukaisesti vuorokaudenajasta riippumatta. Kotihoidon tavoitteena on asiakkaan toimintakyvyn heikentyessä tukea hänen itsenäistä selviytymistään omassa kodissaan.
Kotihoidon palvelut tukevat asiakasta niissä päivittäisissä toiminnoissa, joissa asiakas ei suoriudu itsenäisesti. Palveluihin kuuluvat sairaanhoidollinen ja lääkehoidollinen hoito ja seuranta, terveyden edistäminen, henkilökohtaisesta hygieniasta ja ravitsemuksesta huolehtiminen sekä toimintakykyä ylläpitävä kuntouttava hoitotyö.
Pidämme asiakkaistamme huolta toteuttamalla yksilöllistä palvelusuunnitelmaa ja hyödyntäen käyntisuunnittelussa ja toteutuksessa teknologiaa. Mahdollistamme yksilöllisen, sujuvan arjen ja turvallisen verkoston. Yhteistyö asiakkaan läheisten kanssa on asiakastyömme keskiössä. Palvelu suunnitellaan yhdessä asiakkaan kanssa, ikä, terveydentila sekä koti huomioiden.